CELEX: 62011CN0289
Language: lv
Date: 2011-06-09 00:00:00
Title: Lieta C-289/11: Apelācijas sūdzība, ko par Vispārējās tiesas (astotā palāta) 2011. gada 24. marta spriedumu lietā T-376/06 Legris Industries /Komisija 2011. gada 9. jūnijā iesniedza Legris Industries SA

27.8.2011   
            
            
               LV
            
            
               Eiropas Savienības Oficiālais Vēstnesis
            
            
               C 252/17
            
         Apelācijas sūdzība, ko par Vispārējās tiesas (astotā palāta) 2011. gada 24. marta spriedumu lietā T-376/06 Legris Industries/Komisija 2011. gada 9. jūnijā iesniedza Legris Industries SA
   
   (Lieta C-289/11)
   2011/C 252/31
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzēja: Legris Industries SA (pārstāvji — A. Wachsmann un S. Thibault-Liger, advokāti)
   
      Otra lietas dalībniece: Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               
                  
                     galvenokārt
                  
               
               
                           —
                        
                        
                           pamatojoties uz LESD 256. pantu un 3. protokola par Eiropas Savienības Tiesas Statūtiem 56. pantu, atcelt visu Vispārējās tiesas 2011. gada 24. marta spriedumu lietā T-376/06 Legris Industries/Komisija;
                        
                     
                           —
                        
                        
                           apmierināt prasījumus, ko Legris Industries SA izvirzījusi pirmajā instancē Vispārējā tiesā;
                        
                     
                           —
                        
                        
                           līdz ar to
                           
                                       —
                                    
                                    
                                       atcelt Komisijas 2006. gada 20. septembra Lēmumu C(2006) 4180, galīgā redakcija, par [EKL] 81. panta un EEZ līguma 53. panta piemērošanas procedūru (lieta COMP/F-1/38.121 — Veidgabali) daļā, kurā tas attiecas uz Legris Industries SA, kā arī tā rezolutīvās daļas pamatā esošo pamatojumu tiktāl, ciktāl ar šo lēmumu Legris Industries SA tiek uzlikts naudas sods sakarā Legris Industries SA atzīšanu par vainojamu Comap praksē, un
                                    
                                 
                                       —
                                    
                                    
                                       atļaut Legris Industries SA pārņemt Comap procesuālos rakstus, prasījumus un lūgumus, kas vērsti pret iepriekš minēto Eiropas Komisijas lēmumu;
                                    
                                 
                     
         
               —
            
            
               
                  
                     pakārtoti
                   — pamatojoties uz LESD 261. pantu, atcelt Legris Industries SA ar iepriekš minētā Komisijas lēmuma 2.g) pantu uzlikto naudas sodu EUR 46,8 miljonu apmērā, no kuriem EUR 18,56 miljoni ir uzlikti solidāri ar Comap, vai, pamatojoties uz LESD 261. pantu, samazināt šo EUR 46,8 miljonu naudas sodu līdz atbilstošam lielumam;
            
         
               —
            
            
               katrā ziņā piespriest Eiropas Komisija atlīdzināt visus tiesāšanās izdevumus, tostarp Legris Industries SA tiesāšanās izdevumus tiesvedībā Vispārējā tiesā.
            
         
      Pamati un galvenie argumenti
   
   Savas apelācijas sūdzības pamatojumam apelācijas sūdzības iesniedzēja izvirza četrus pamatus.
   Ar pirmo pamatu Legris Industries apgalvo, ka esot pārkāptas tiesības uz neatkarīgu un objektīvu tiesu, jo Vispārējās tiesas veiktā Komisijas — kura ir iestāde, kas apvieno izmeklēšanas un sodu uzlikšanas funkcijas — lēmuma pārbaude bija ierobežota ar acīmredzamām kļūdām faktos un tiesību piemērošanā, neveicot neierobežotas kompetences pārbaudi, kuras pamatā būtu visu lietas faktu un it īpaši sniegto pierādījumu pārskatīšana.
   Ar otro pamatu, ko veido trīs daļas, apelācijas sūdzības iesniedzēja apgalvo, ka esot pārkāpti principi par mātes sabiedrības atzīšanu par vainojamu tās meitas sabiedrības izdarītā LESD 101. panta pārkāpumā. Ar pirmo daļu apelācijas sūdzības iesniedzēja vispirms apgalvo, ka de facto neatspēkojamas prezumpcijas par atbildību par tās meitas sabiedrības Comap praksi piemērošana tai ir Eiropas Savienības tiesībās nepieļaujama, ņemot vērā apelācijas sūdzības iesniedzējai uzliktā soda represīvo raksturu. Ar otro pamatu apelācijas sūdzības iesniedzēja norāda, ka šīs de facto neatspēkojamās prezumpcijas piemērošana tai izriet no tā, ka Vispārējā tiesa ir noraidījusi apelācijas sūdzības iesniedzējas argumentus par nepietiekamu un pretrunīgu pamatojumu. Ar trešo daļu apelācijas sūdzības iesniedzēja atsaucas uz to, ka pārkāpta judikatūra, kurā noraidīta šī atbildības prezumpcijas piemērošana finanšu holdingiem, kas neveic operacionālu darbību, kā arī vienlīdzīgas attieksmes un tiesiskas paļāvības princips.
   Ar trešo pamatu mātes sabiedrība sūdzas par vienlīdzīgas attieksmes, personiskas atbildības un sodu individualitātes principa pārkāpumu, ko izraisījis Vispārējās tiesas atteikums ļaut apelācijas sūdzības iesniedzējai izmantot apstrīdētā lēmuma atcelšanas pamatus, ko izvirzījusi tās meitas sabiedrība Comap, tai pat laikā atzīstot apelācijas sūdzības iesniedzēju par vainojamu Comap praksē.
   Ar ceturto un pēdējo pamatu apelācijas sūdzības iesniedzēja lūdz Tiesu attiecināt uz apelācijas sūdzības iesniedzēju sprieduma lietā Comap iespējamas atcelšanas sekas, pamatojoties uz argumentiem, ko Comap izvirzījusi savā apelācijas sūdzībā.